**Poziv učenicima za dostavu prijave za sudjelovanje na projektu**

***„Prilika za sve mk2.1“ („Opportunity for all“) 2020-1-HR01-KA102-077448***

U suradnji s Hrvatskim gospodarskim savezom (Kroatische Wirtschaftsvereinigung e.V) u Njemačkoj, a u sklopu projekta „***Prilika za sve mk2.1“*** odobrenog od Agencije za mobilnost i programe EU u sklopu Erasmus+ programa planirano je obavljanje stručne prakse i boravak **15** učenika/ca naše škole u Njemačkoj, grad Frankfurt.

Mogu se prijaviti učenici za zanimanja ekonomist, drvodjeljski tehničar dizajner i elektroinstalater.

Ukupno može sudjelovati 15 učenika/ca naše škole i to:

* 9 učenika 3. i 4. razreda smjera ekonomist (šk. god. 2022./2023.)
* 3 učenika 4. razreda smjera drvodjeljski tehničar dizajner (šk. god. 2022./2023.)
* 3 učenika 3. razreda smjera elektroinstalater (šk. god. 2022./2023.)

**Stručna praksa**

Stručna praksa organizirana je sa partnerskom organizacijom Kroatishe Wirtschaftsvereinigung (Hrvatski gospodarski savez) iz Njemačke, u gradu Frankfurtu.

Planirana stručna praksa i boravak traje 15 dana uključujući dane puta. Od 15 dana mobilnosti, učenici će 10 radnih dana obavljati stručnu praksu, a vikendom će imati organizirane kulturološke aktivnosti. Planirano razdoblje trajanja mobilnosti učenika je od 30. listopada 2022. do 13. studeni 2022. godine.

**Mobilnost učenika**

Kroz mobilnost će se učenicima pružiti mogućnost za stjecanjem novih ishoda učenja, novih vještina i kompetencija. Tijekom stručne prakse će unaprijediti svoja postojeća znanja, vještine i kompetencije. Boravkom u Njemačkoj, učenici će razviti i unaprijediti međukulturalnu osviještenost koja se gradi boravkom u multikulturalnim sredinama. Također, učenici će boravkom na mobilnosti razviti i unaprijediti brojne transverzalne vještine kao što je rad u timu, komunikativnost, snalaženje u novim situacijama te samim time povećanje samopouzdanja, strpljenja, upornosti i ustrajnosti.

**Troškovi koji su uključeni u mobilnost**

Prijavom i sudjelovanjem na mobilnosti učenicima je pokriven trošak priprema za mobilnost, trošak prijevoza od Gline do Njemačke i povratno, trošak smještaja tijekom cijelog boravka na mobilnosti te džeparac za slobodne aktivnosti, prehranu, shopping i ostalo. Organizirane su kulturološke aktivnosti koje omogućavaju posjet znamenitostima Frankfurta.

**Kriteriji za izbor sudionika:**

* prosjek ocjena stečen u dosadašnjem obrazovanju; 0-5 bodova
* motiviranost učenika za sudjelovanje (motivacijsko pismo); 0-5 bodova
* sudjelovanje na natjecanjima i izvannastavnim aktivnostima te volontiranje ; 0-5 boda
* životopis <https://europass.cedefop.europa.eu/hr/documents/curriculum-vitae>

***Kriteriji su razrađeni na slijedeći način:***

|  |  |  |  |  |  |  |
| --- | --- | --- | --- | --- | --- | --- |
| **Kriterij** | **0 bodova** | **1 bod** | **2 boda** | **3 boda** | **4 boda** | **5 bodova** |
| Prosjek ocjena dosadašnjeg obrazovanja | / | / | Prosjek ocjena1.5-2.4 | Prosjek ocjena 2.5-3.4 | Prosjek ocjena3.5-4.4 | Prosjek ocjena 4.5-5.0 |
| Motivacijsko pismo | Učenik/ca motivacijsko pismo nije priložio uz prijavu | Motivacijsko pismo kratko i nedovoljno razrađeno  | Učenik je samo naveo razloge za sudjelovanje, bez ikakve motivacije  | Nestrukturirano pismo ali ima važne informacije | Nedovoljno nabrojani razlozi za sudjelovanjem iako su dobro razrađeni i obrazloženi | Pismo koje zadovoljava sve kriterije koje motivacijsko pismo treba imati  |
| Sudjelovanje na izvannastavnim aktivnostima, natjecanjima i volontiranje | / | / | Učenik volontira | Sudjelovanje na jednoj izvannastavnoj aktivnostii/iliSudjelovanje na jednom natjecanju | Sudjelovanje na više od jednog natjecanjai/iliSudjelovanje na više izvannastavnih aktivnosti | Učenik volontira, sudjeluje na više od jedne izvannastavne aktivnosti i/ili sudjelovao na više natjecanja |

*\*učenik/ca može ostvariti maksimalno 15 bodova*

**Dodatno bodovanje učenika s manje mogućnosti:**

|  |  |
| --- | --- |
|  | Dodatni bodovi |
| Društvene prepreke | 1 bod |
| Ekonomske prepreke | 1 bod |
| Invaliditet | 1 bod |
| Obrazovne poteškoće | 1 bod |
| Kulturne razlike | 2 boda |
| Zdravstveni problemi | 1 bod |
| Zemljopisne prepreke | 2 boda |

*\* Učenik/ca može dobiti samo na temelju jedne kategorije dodatan bod*

*\* Učenik/ca dokazuje svoj status osobe s manjim mogućnostima ili posebnim potrebama temeljem dokumentacije u koju ima uvid osoblje škole koje je uključeno u projekt, a kako bi se time zaštitilo dostojanstvo u vidu zaštite osobnih podataka te osobe ili skupine osoba*

*\* U slučaju jednakog ukupnog broja bodova učenika, prednost se daje učenicima sa boljim prosjekom ocjena*



**Dodatno bodovanje učenika s manje mogućnosti:**

|  |  |
| --- | --- |
|  | Dodatni bodovi |
| Društvene prepreke | 1 bod |
| Ekonomske prepreke | 1 bod |
| Invaliditet | 1 bod |
| Obrazovne poteškoće | 1 bod |
| Kulturne razlike | 2 boda |
| Zdravstveni problemi | 1 bod |
| Zemljopisne prepreke | 2 boda |

*\*Učenik može dobiti samo na temelju jedne kategorije dodatan bod.*

**Postupak prijave**

Kandidat koji se prijavljuje na poziv dužan je napisati motivacijsko pismo (upute se nalaze u prilogu) i prijavnicu (obrazac se nalazi u prilogu)te ih dostaviti zajedno s dokaznom dokumentacijom u tajništvo škole ili na e-mail projektne koordinatorice danka.bozic@skole.hr najkasnije do **11.7.2022. godine.**

**Objava rezultata natječaja**

Privremena rang ljestvica kandidata biti će objavljena 12.7.2022., a konačnu rang ljestvicu kao i odluku o sudionicima mobilnosti donijet će Komisija 15.7.2022. te će rezultate objaviti na mrežnim stranicama Škole i na oglasnoj ploči nakon proteka roka od 2 dana za žalbu.

Odabrani sudionici dužni su prije polaska na mobilnost pohađati jezično-kulturološke, pedagoško-financijske i stručne pripreme u školi.

 Koordinatorica projekta

Danka Božić